นายกรัฐมนตรี ขอให้ประชาชนเดินทางท่องเที่ยวใช้รถใช้ถนนด้วยความระมัดระวัง
นายกรัฐมนตรี ขอให้ประชาชนเดินทางท่องเที่ยวใช้รถใช้ถนนด้วยความระมัดระวังนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยประชาชนในช่วงเดินทางท่องเที่ยวในช่วงวันหยุดต่อเนื่อง ขอให้เดินทางด้วยความระมัดระวัง เมาไม่ขับ มีน้ำใจแก่กัน และเดินทางกลับถึงที่พักอย่างปลอดภัย ซึ่งหลายคนได้เดินทางไปพักผ่อน ท่องเที่ยวสัมผัสอากาศหนาวเย็นตามสถานที่  ต่างๆ พร้อมกับครอบครัว จึงขอให้เป็นวันหยุดที่มีความสุขของทุกคน ขอให้มีสติและมีเหตุผลในการรับฟังข้อมูลข่าวสารอย่างไรก็ตาม ในช่วงนี้อากาศยังคงเปลี่ยนแปลง ขอให้พี่น้องประชาชนดูแลสุขภาพ รักษาร่างกายให้อบอุ่น ออกกำลังกายสม่ำเสมอและรับประทานอาหารที่มีประโยชน์ ไม่ดื่มสุรา รวมทั้งระมัดระวังโรคที่เกิดขึ้นบ่อยในช่วงอากาศหนาว เช่น โรคหัด โรคไข้หวัดใหญ่ โรคปอดอักเสบ